cyanic-selkie/wikianc huggingface dataset:
விளிம்பு (கோட்டுருவியல்)
கோட்டுருவியலில் விளிம்பு (edge) என்பது கோட்டுருக்களை உருவாக்கப் பயன்படும் இரு அடிப்பபடை அலகுகளுள் ஒன்றாகும். மற்றொரு அலகு கணு. பொதுவாக கோட்டுரு வரைதலில் இரு கணுக்களை இணைத்து வரையப்படும் கோடு விளிம்பு எனப்படும். எனினும் மீகோட்டுருக்களில் விளிம்புகள் இரண்டிற்கும் மேற்பட்டக் கணுக்களையும் கொண்டிருக்கும்.
விளிம்புகள் திசையுறு அல்லது திசையுறாதவையாக இருக்கலாம். திசையுறா விளிம்புகள் "கோடுகள்" எனவும் திசையுறு விளிம்புகள் "விற்கள்" அல்லது "அம்புகள்" எனவும் அழைக்கப்படுகின்றன. திசையுறா கோட்டுருவில் விளிம்புகள் அதன் கணுக்களின் கணமாகக் குறிக்கப்படுகிறது. திசையுறு கோட்டுருவில் விளிம்புகள் அதன் கணுக்களின் வரிச்சைச்சோடியாகக் குறிக்கப்படுகிறது.
கணுக்கள் இருந்தும் விளிம்புகள் இல்லாத கோட்டுருவானது "விளிம்பற்ற கோட்டுரு" எனப்படும். சில இடங்களில் விளிம்பற்ற கோட்டுருவானது வெற்று கோட்டுரு எனவும் அழைக்கப்படும். ஆனால் வெற்று கோட்டுரு என்பது கணுக்கள் இல்லாத கோட்டுருவையும் குறிக்கலாம்.
E(G)
எருக்கூர் ஊராட்சி
எருக்கூர் ஊராட்சி (Erukkur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெள்ளாளபட்டி ஊராட்சி
வெள்ளாளபட்டி ஊராட்சி (Vellalapatty Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள வையம்பட்டி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4809 ஆகும். இவர்களில் பெண்கள் 2354 பேரும் ஆண்கள் 2455 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பாலக்கொல்லை பிடாரி கோயில்
பாலக்கொல்லை பிடாரி கோயில் தமிழ்நாட்டில் கடலூர் மாவட்டம், பாலக்கொல்லை என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் பிடாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முன்கை
வலது|thumb|350x350px|வெவ்வேறு பணிகளை செய்வதற்காக மாறுபடும் பாலூட்டிகளின் முன்கைகள் முன்கை என்பது நிலவாழ் முதுகெலும்புடைய விலங்குகளின் முன்புறமுள்ள கை ஆகும். அனைத்து முதுகெலும்பு விலங்குகளிலும் முன்னங்கைகள் ஒரே மாதிரியான சீர்மை வரிசையில் பரிணமிக்கப்பட்டவை.
மேற்கோள்கள்
பகுப்பு:விலங்கின உடற்கூற்றியல் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வளையபியூட்டைன்
வளையபியூட்டைன் (Cyclobutyne) என்பது C4H4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபியூட்டைன் என்ற பெயராலும் இச்சேர்மம் அழைக்கப்படுகிறது. ஐதரோகார்பன் சேர்மமான இம்மூலக்கூறில் நான்கு கார்பன் அணுக்கள் கொண்ட வளையத்தில் ஒரு முப்பிணைப்பு காணப்படுகிறது. வளையத்தின் திரிபு காரணமாக இந்த வளைய ஆல்கைன் நிலைப்புத்தன்மையற்று காணப்படுகிறது. தூய்மையான நிலையில் இச்சேர்மத்தை தனித்துப் பிரித்தெடுக்க இயலவில்லை. இருப்பினும் வளையபியூட்டைன்கள் கொண்ட ஓசுமியம் அணைவுச் சேர்மங்கள் தொகுப்பு முறையில் தயாரிக்கப்படுகின்றன
மேற்கோள்கள்
.
பகுப்பு:ஆல்க்கைன்கள் பகுப்பு:நான்கு உறுப்பு வளையங்கள்
முகம்மது அமீத் அன்சாரி
முகம்மது அமீத் அன்சாரி (பிறப்பு: ஏப்ரல் 1, 1934) இந்தியக் குடியரசுத் துணைத் தலைவராக 11 ஆகத்து 2007 முதல் 11 ஆகத்து 2017 வரை இருந்தார். தேசிய சிறுபான்மையினர் ஆணையத்தின் முன்னாள் கூட்டக்குழுத் தலைவராக பணிபுரிந்தவர். அரசியல் நிபுணராகவும், கலைக்கழக உறுப்பினராக அலிகார் இசுலாமியப் பல்கலைக்கழத்தில்ர முன்னாளில் பொறுப்புவகித்த அனுபவமும் கொண்டவர். இந்தியாவின் 12வது குடியரசுத் துணைத் தலைவராக ஆகத்து 11, 2007 அன்று தேர்ந்தெடுக்கப்பெற்ற அன்சாரி ஆகத்து 7, 2012 இல் மீண்டும் இரண்டாவது முறையாக தேர்ந்தெடுக்கப்பட்டு அப்பொறுப்பில் நீடித்தார்.
மேற்கோள்கள்
பகுப்பு:இந்தியக் குடியரசுத் துணைத் தலைவர்கள் பகுப்பு:இந்திய அரசு பகுப்பு:1937 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:பத்மசிறீ விருது பெற்ற குடிமைப் பணி அதிகாரிகள் பகுப்பு:அலிகார் முஸ்லிம் பல்கலைக்கழக துணைவேந்தர்கள்
கோம்பை
கோம்பை (Kombai), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு பேரூராட்சி ஆகும். இவ்வூர் கோம்பை நாய் வகைக்குப் பெயர்பெற்றதாகும். கோம்பை, தேனியிலிருந்து 37 கிமீ தொலைவில் உள்ளது.
2011-ஆம் ஆண்டு மக்கள்தொகை கணக்கெடுப்பின் படி,   கோம்பை பேரூராட்சி 15,960    மக்கள்தொகையும், 19.02 சகிமீ பரப்பும்,   15   வார்டுகளும்,  7 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
பெயர்க் காரணம்
கோம்பை என்பதற்கு முடக்கு, மலையடிவாரம், தென்னை என்று பல பொருள் குறிக்கும் சொல் என்றாலும், இங்கு பன்றிமலை, மேற்குமலை, கழுகுமலை என்னும் மூன்று மலைகளிடையே முன்பு முடங்கிக் கிடந்ததால் முடங்கில் இருந்ததால் இப்பெயர் பெற்றது
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 399 மீட்டர் (1309 அடி) உயரத்தில் இருக்கின்றது. இவ்வூரானது மேற்கே மேற்குத்தொடர்ச்சி மலைகளின் ஒரு பகுதியான ஏலமலைகளையும் கிழக்கே சாலைமலைக்குன்றையும் கொண்டு இடையே அமைந்துள்ளது. உத்தமபாளையம் போடிநாயக்கனூர் சாலை வழித்தடத்தில் உத்தமபாளையத்திலிருந்து 6 கிமீ தொலைவில் உள்ளது.
சமூகம்
பெரும்பான்மையான மக்கள் இந்துக்கள். கிறித்தவர்களும் இசுலாமியர்களும் கணிசமான எண்ணிக்கையில் உள்ளனர். மேற்குமலை அடிவாரத்தில் 400 ஆண்டுப் பழைமையான திருமலைராயப்பெருமாள் கோவில் உள்ளது. இக்கோவில் தேர், வைணவக் கோவில் தேர்களுள் இரண்டாவது பெரியதாகும். 150 ஆண்டுப் பழைமையான சிறீ கன்னிகா பரமேசுவரி பள்ளிகள் ஊருக்குத் தெற்கே உள்ளன.
பொருளாதாரம்
முதன்மைத்தொழிலாக வேளாண்மை விளங்குகிறது. தென்னை, காய்கறிகள், நிலக்கடலை, சோளம், கம்பு ஆகியன பொதுவாகப் பயிரிடப்படுகின்றன. வெள்ளிதோறும் ஊருக்குக் கிழக்கே வாரச்சந்தை கூடுகிறது. இது இன்றளவும் உயிர்ப்புடன் உள்ள சிற்றூர்ச்சந்தைகளுள் ஒன்றாகும். சுற்றுவட்டாரங்களில் மஞ்சள்காமாலை நாட்டு மருத்துவத்துக்குப் பெயர்பெற்றது.
ஆதாரங்கள்
பகுப்பு:தேனி மாவட்டத்திலுள்ள பேரூராட்சிகள் பகுப்பு:தேனி மாவட்டம்
சேர்மாநல்லூர் சிதம்பரனார் சேதுராயசாமி கோயில்
சேர்மாநல்லூர் சிதம்பரனார் சேதுராயசாமி கோயில் தமிழ்நாட்டில் தஞ்சாவூர் மாவட்டம், சேர்மாநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சேவுராயர் சன்னதி உள்ளது. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி,பங்குனி மாதம் மாசிமகம்,பங்குனிஉத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோமதி ஆறு (உத்தரகண்ட்)
thumb|கோமதி ஆற்றங்கரையில் அமைந்த ரயூலியான் கிராமத்தின் தோற்றம் கோமதி ஆறு, சர்ஜூ ஆற்றின் ஒரு துணை ஆறு ஆகும். இந்தியாவின் உத்தரகண்ட் மாநிலத்திலுள்ள பிதௌரகட் மாவட்டத்தில் உள்ள பைஜ்நாத் நகருக்கு அருகில் உள்ள பதட்கோட் நகரின் வடக்கில் உயர்ந்த சிவாலிக் மலையிலிருந்து கோமதி ஆறு உருவாகிறது. கோமதி பாஜேஷ்வரில் சர்ஜூவுடன் இணைகிறது. பின்னர் காளி ஆற்றில் இணைந்து பஞ்சேஷ்வரை நோக்கி செல்கிறது.
கட்யூர் மன்னர்களின் பின் பரவலாக கட்யூர் பள்ளத்தாக்கு என அறியப்படும் கோமதி பள்ளத்தாக்கின் குமாவுன் மிகப் பெரிய வேளாண்மை பகுதியாகும். இந்த பள்ளத்தாக்கில் கறுர் மற்றும் பைஜ்நாத் ஆகிய முக்கிய நகரங்கள் அமைந்துள்ளன.
மேற்கோள்கள்
பகுப்பு:உத்தராகண்டத்திலுள்ள ஆறுகள் பகுப்பு:பிதௌரகட் மாவட்டம்
சுவாம்ப் தீவு
சுவாம்ப் தீவு (Swamp Island) அந்தமான் தீவுகளில் உள்ள ஒரு தீவாகும். இத்தீவு இந்தியாவின் ஒன்றியப் பகுதியான அந்தமான் நிக்கோபார் தீவுகளின் வடக்கு மற்றும் மத்திய அந்தமான் மாவட்டத்தின் நிர்வாக மாவட்டத்தைச் சேர்ந்தது ஆகும். போர்ட் பிளேயருக்கு வடக்கே 140 கிலோமீட்டர் தொலைவில் (87 மைல்) சுவாம்ப் தீவு அமைந்துள்ளது.
புவியியல்
சிடீவார்ட் சவுண்டு தீவுகள் என்ற தீவுக் கூட்டத்திற்குச் சொந்தமான இத்தீவு எக் தீவிற்கு மேற்கே அமைந்துள்ளது.
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள் பகுப்பு:வடக்கு மற்றும் மத்திய அந்தமான் மாவட்டம்
கல்யாணம்பூண்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ் இலக்கியப் பட்டியல்
பன்னிரண்டு திருமுறைகள்
முதல் ஏழு திருமுறைகளும் தேவாரங்கள் எனப்படும். இவை மொத்தம் 8227 பாடல்களை கொண்டவை.
சிற்றிலக்கியங்கள்
சதுரகராதியில் மொத்தம் 96 சிற்றிலக்கியங்கள் பட்டியலிடப்பட்டுள்ளது. அவை, 96 வகை சிற்றிலக்கியங்களும் பாடப்பெற்றுள்ள - திவ்வியப் பிரபந்த மணிமாலைகள் 108 நூல் - மெய்வழி இளம்கலைக்கோட்டு அனந்தர்
வெளி இணைப்புகள்
பகுப்பு:தமிழ் இலக்கியம் பகுப்பு:தமிழ் நூற்பட்டியல்கள்
முதலாம் வாக்பதிராஜா
ஆரம்ப கால வாழ்க்கை
வாக்பதி சகமான அரசர் சந்தனராசா (இரண்டாம் குவாகா) மற்றும் ராணி இருத்ராணி ஆகியோரின் மகனும் வாரிசுமுவார். இவரது மாற்றுப்பெயர்களில் வாப்பயராஜா மற்றும் மாணிக்க ராய் ஆகியன அடங்கும்.
ஆட்சி
கூர்ஜர-பிரதிகாரர்களின் நிலப்பிரபுக்களாக இருந்த வாக்பதியின் முன்னோர்கள் தெற்கிலிருந்து இராஷ்டிரகூட படையெடுப்புகளால் பலவீனமடைந்தனர். வாக்பதி 188 இராணுவ வெற்றிகளை அடைந்ததாக பிருத்விராஜ விஜயம் கூறுகிறது. இது மிகைப்படுத்தப்பட்டதாக இருக்கலாம், ஆனால் பிரதிகார-இராஷ்டிரகூட மோதலின் விளைவாக ஏற்பட்ட குழப்பமான சூழ்நிலையில் வாக்பதி ஏராளமான போர்களில் பங்கேற்றது சாத்தியம்.
இராஷ்டிரகூடர் படையெடுப்பு, வாக்பதி போன்ற அரசர்களின் மீதான பிரதிகாரர்களின் பிடியை பலவீனப்படுத்தியிருக்கலாம். ஹர்ஷநாத் கோயில் கல்வெட்டின் படி, இவர் மகாராஜா என்ற பட்டத்தை ஏற்றுக்கொண்ட முதல் சகமான அரசர் ஆவார். இது இவர் பிரதிகாரர்களிடமிருந்து சுதந்திரம் பெற முயன்றார் என்பதை குறிக்கிறது.
இராஷ்டிரகூடர்கள் வெளியேறிய பிறகு, பிரதிகாரர்கள் தங்கள் அதிகாரத்தை மீண்டும் உறுதிப்படுத்த முயன்றனர். ஒரு தந்திரபாலன் (மாகாண ஆளுநர்) சகமான பிரதேசத்தில் உள்ள அனந்த பகுதியைத் தாக்கியதாக ஹர்ஷநாத் கோயில் கல்வெட்டு கூறுகிறது. தந்திரபாலன் தன் அதிபதியிடமிருந்து பெற்ற அதிகாரத்தின் காரணமாக மிகவும் கர்வம் கொண்டிருந்தான். ஆனால் அவனது யானைப்படை வாக்பதியின் குதிரைப்படையால் தோற்கடிக்கப்பட்டது. அவன் வாக்பதியை அடக்குவதற்காக பிரதிகார பேரரசர் முதலாம் மகிபாலனால் அனுப்பப்பட்ட தளபதியாக இருந்திருக்கலாம். வரலாற்றாளார் தசரத சர்மாவின் கூற்றுப்படி, அவரது பெயர் சமபாலன் என்பதாகும். வரலாற்றாளார் ஆர்.பி. சிங் அவரை மகிபாலனின் தோமரா நிலப்பிரபுவான மாதவனுடன் அடையாளப்படுத்துகிறார்.
மரபு
வாக்பதிக்கு சிம்மராஜா, இலட்சுமணன் மற்றும் வத்சராஜா உட்பட குறைந்தது மூன்று மகன்கள் இருந்தனர். இவருக்குப் பிறகு சாகம்பரி சிம்மாசனத்தில் சிம்மராஜா பதவியேற்றார். அதே நேரத்தில் இலட்சுமணன் நாதுல்லா வம்சத்தின் மற்றொரு கிளையை நிறுவினார். வத்சராஜா ஹர்ஷநாதர் கோவிலுக்கு கர்தமகாதா என்ற கிராமத்தை மானியமாக அளித்ததாக அறியப்படுகிறார். பிஜோலியா கல்வெட்டு வாக்பதிக்கும் சிம்மராஜாவுக்கும் இடையில் ஒரு விந்தியன்ருபதியை (அல்லது விந்தியராஜா) வைக்கிறது. வரலாற்றாசிரியர் தசரத சர்மாவின் கூற்றுப்படி, விந்தியன்ருபதி அநேகமாக சிம்மராஜனின் மூத்த சகோதரராக இருக்கலாம். அவர் மிகக் குறுகிய கால ஆட்சியைக் கொண்டிருந்தார். இருப்பினும், இது வாக்பதியின் பட்டம் என்று ஆர்.பி. சிங் கருதினார், விந்தியாவதி பகுதியை (நவீன பிஜோலியாவைச் சுற்றி) கைப்பற்றியதன் மூலம் அவர் அதை பெற்றிருக்கலாம்.
வாக்பதி ஒரு சைவர் என்று தெரிகிறது. பிருத்விராஜ விஜயம் புஷ்கரத்தில் வோம்கேசர் ( சிவன் ) கோவிலை கட்டியதாக கூறுகிறது.
உசாத்துணை
பகுப்பு:இராஜஸ்தான் வரலாறு பகுப்பு:இந்திய வரலாறு பகுப்பு:இந்திய அரசர்கள்
ஷிங்கிள் நடவடிக்கை
ஷிங்கிள் நடவடிக்கை (Operation Shingle) என்பது இரண்டாம் உலகப் போரின் போது நடைபெற்ற ஒரு நீர்நிலத் தாக்குதல். இத்தாலியப் போர்த்தொடரின் ஒரு பகுதியான இதில் நேச நாட்டுப் படைகள் ஜெர்மானியர்களின் குளிர்காலக் கோட்டினைத் தவிர்த்து, அன்சியோ மற்றும் நெட்டூனோ பகுதிகளில் கடல்வழியாகத் தரையிறங்கி ரோம் நகரைக் கைப்பற்ற முயன்றன. தரையிறக்கம் முடிந்த பின்னர் கடற்கரை முகப்பிலிருந்து உடைத்து வெளியேற நடந்த அன்சியோ சண்டை (Battle of Anzio) இந்த நடவடிக்கையின் ஒரு பகுதியாகக் கருதப்படுகிறது.
செப்டம்பர் 1943ல் இத்தாலி மீது படையெடுத்த நேச நாட்டுப் படைகள் விரைவில் தெற்கு இத்தாலியைக் கைப்பற்றி வடக்கு நோக்கி முன்னேறின. மத்திய இத்தாலியில் அமைந்திருந்த ரோம் நகரைப் பாதுகாக்க ஜெர்மானியர்கள் அதற்கு தெற்கே பல அரண்கோடுகளை அமைத்திருந்தனர். அவற்றுள் மிகப் பலமானது குளிர்காலக் கோடு. அதன் தெற்கிலிருந்து பிற அரண்கோடுகளை ஊடுருவிய நேச நாட்டுப் படைகள் டிசம்பர் 1943ல் குளிர்காலக் கோட்டினை அடைந்து தங்கள் தாக்குதலைத் தொடங்கின. ஆனால் பிற அரண்கோடுகளைப் போல இதை எளிதில் ஊடுருவ அவர்களால் இயலவில்லை. டிசம்பர் 1943 முதல் மே 1944 வரை தொடர்ச்சியாக இதற்கான சண்டைகள் நடைபெற்றன. குளிர்காலக் கோட்டை ஊடுருவ மோண்ட்டி கசீனோ அருகே கடும் சண்டை நடந்து கொண்டிருந்த போது, அக்கோட்டின் பின்னால் படைகளைத் தரையிறக்கி ரோம் நகரைக் கைப்பற்ற நேச நாட்டுத் தலைவர்கள் திட்டமிடத் தொடங்கினர். குளிர்காலக் கோட்டின் பின்னால் இத்தாலியின் மேற்குக் கடற்கரையில் அன்சியோ மற்றும் நெட்டூர்னோ நகரங்களுக்கு அருகே கடல்வழியாகப் படைகளைத் தரையிறக்கினால் எளிதில் ரோம் நகரைக் கைப்பற்றி விடலாம் எனக் கருதினர். left|thumb|225px|ஜனவரி-பெப்ரவரி 1944 போர்க்கள நிலவரம் ஜனவரி 22, 1944ம் தேதி அன்சியோ படையிறக்கம் ஆரம்பமானது. தொடக்கத்தில் குறைவான எதிர்ப்பையே எதிர்கொண்ட அமெரிக்க மற்றும் பிரித்தானியப் படைகள், முதல் நாள் இரவுக்குள் 36000 வீரர்கள் மற்றும் 3200 வண்டிகளை அன்சியோ கடற்கரையில் தரையிறக்கி விட்டன. அன்றே இத்தாலியின் உட்பகுதிக்கு முன்னேறத் தொடங்கி ஐந்து கிமீ வரை கைப்பற்றின. ஆனால் அதன்பின் முன்னேற்றத்தை நிறுத்தி விட்டு தாங்கள் தரையிறங்கிய கடற்கரைப் பகுதியைப் பலப்படுத்தத் தொடங்கின. இந்த கால அவகாசத்தைப் பயன்படுத்திக் கொண்ட இத்தாலியப் போர்முனையின் தலைமைத் தளபதி ஆல்பர்ட் கெஸ்சல்ரிங், துணைப் படைப்பிரிவுகளை அன்சியோ பகுதிக்கு அனுப்பினார். ஜனவரி 24ம் தேதி அன்சியோ கடற்கரை முகப்பு ஜெர்மானியப் படைகளால் சுற்றி வளைக்கப்பட்டு விட்டது. அடுத்த சில நாட்களில் இரு தரப்பிலும் புதிய படைப்பிரிவுகள் அன்சியோ பகுதிக்கு வந்த வண்ணம் இருந்தன. ஜனவரி 29 தேதி வாக்கில் 69,000 நேச நாட்டுப் படையினரும் 71,500 ஜெர்மானியர்களும் இப்பகுதியில் இருந்தனர். ஜனவரி இறுதியில் கடுமையான சண்டைகள் ஆரம்பமாகி; பெப்ரவரி மாதம் முழுவதும் தொடர்ந்தன. இரு தரப்பினரும் இணையான பலம் பெற்றிருந்த படியால் யாருக்கும் எளிதில் வெற்றி கிட்டவில்லை. நேச நாட்டுப் படைகளால் கடற்கரை முகப்பிலிருந்து உடைத்து வெளியேற முடியவில்லை. ஜெர்மானியப் படைகளால், கடற்கரை முகப்பைக் கைப்பற்ற இயலவில்லை. மார்ச்-ஏப்ரல் காலகட்டத்தில் சண்டைகள் ஓய்ந்து தேக்க நிலை உருவானது. மே மாதம் அடுத்த தாக்குதலுக்கான ஆயத்தங்களை நேச நாட்டுப் படைகள் செய்யத் தொடங்கின. மேலும் பல டிவிசன்கள் அன்சியோவில் தரையிறங்கின. இதனால் இங்கிருந்த நேச நாட்டுப் படைபலம் பெருகியது. மே 18ம் தேதி மோண்டிக் கசீனோவில் நேச நாட்டுப் படைகள் குளிர்காலக் கோட்டினை ஐந்து மாதகால சண்டைக்குப்பின்னர் ஊடுருவின. இவ்வெற்றியைப் பயன்படுத்தி அன்சியோவிலும் நேச நாட்டுப் படைகள் தாக்கத் தொடங்கின. இருபுறமிருந்து தாக்கப்பட்ட ஜெர்மானியப் படைகள் தோல்வியடைந்து பின்வாங்கத் தொடங்கின. ஜூன் 5ம் தேதி ரோம் நகரம் கைப்பற்றப்பட்டது.
மேற்கோள்கள்
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1944 நிகழ்வுகள்
பாதரச(I) குளோரைடு
பாதரச(I) குளோரைடு (Mercury(I) chloride) என்பது Hg2Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.பாதரசம் மற்றும் குளோரின் தனிமங்கள் சேர்ந்து இச்சேர்மம் உருவாகிறது. பாதரசம்(I) சேர்மத்திற்கு இதுவே முதன்மையான உதாரணமாகும். இச்சேர்மம் கலோமல் அல்லது மெர்குரசு குளோரைடு என்ற பெயரில் மிகவும் அரிய பாதரசத்தின் கனிமமாகவும் அறியப்படுகிறது. அடர் வெண்மை நிறம் அல்லது மஞ்சள் கலந்த வெண்மை நிறத்தைக் கொண்டு நெடியற்ற திண்மமாக பாதரச(I) குளோரைடு காணப்படுகிறது. மின்வேதியியலில் நிறைவுற்ற தரவு மின்முனையின் ஒரு பகுதிக்கூறாக இச்சேர்மம் பயன்படுத்தப்படுகிறது.
வரலாறு
அழகு, கருப்பு மற்றும் இனிப்புச் சுவை ஆகிய பொருள்கள் கொண்ட கிரேக்க மொழிச் சொற்களிலிருந்து கலோமல் என்ற சொல் உருவாக்கப்பட்டுள்ளது வெண்மை நிறங்கொண்ட இச்சேர்மத்திற்கு கருப்பு நிறம் என்ற பொருள் கொண்ட சொல்லைப் பயன்படுத்தியது ஆச்சரியமானதாக இருக்கலாம். அநேகமாக அமோனியாவுடன் இச்சேர்மம் ஈடுபடும் விகிதச்சமனிலாத வினையில் அற்புதமான கருப்பு நிறத்துடன் சிதறிய பாதரசத்தை முன்னிறுத்தியதாக கருதலாம். மேலும் ஆர்ன் குயிக்சில்வர் அல்லது ஆர்ன் மெர்க்குரி என்ற பாதரசக் கனிமத்தைக் குறிப்பதாகவும் இருக்கலாம். .
ஒரு மலமிளக்கியாகவும் கிருமி நீக்கியாகவும் 1801 ஆம் ஆண்டில் ஐக்கிய இராச்சியத்தின் மூன்றாம் ஜார்ஜ்| ஐக்கிய இராச்சியத்தின் மூன்றாம் சியார்ச்சுக்கு]] சிகிச்சையளிக்க கலோமல் உள்மருந்தாகப் பயன்படுத்தப்பட்டது. 20 ஆம் நூற்றாண்டின் முற்பகுதி வரை கிரந்தி நோய்க்கான சிகிச்சையிலும் கலோமல் பயன்படுத்தியுள்ளனர். மேலும் ஒரு தோட்டக்கலை பூசணமாகவும் குறிப்பாக பிராசிகேசியே குடும்பப் பயிர்களின் வேரை அமிழ்த்தி வேர்வீக்கம் ஏற்படுவதை தடுக்கவும் பயன்படுத்தப்பட்டுள்ளது.
பல்வேறு உடல் மற்றும் மன நோய்களுக்கு மருந்தாகப் பயன்படுத்தப்பட்டு பாதரசம் ஒரு பிரபலமான நோய்த்தீர்வாக மாறியது. நோயாளிகளின் உடலில் உள்ள அசுத்தங்களை நீக்கி வேகமாக அவர்கள் இயல்பு நிலைக்குத் திரும்பும் நோக்கில் அமெரிக்க மருத்துவர்கள் 18 ஆம் நூற்றாண்டு முழுவதும் இதைப் பயன்படுத்தினர். பாதரசத்தை மருந்தாகப் பயன்படுத்தியவர்களில் பெஞ்சமின் ரசு குறிப்பிடத்தகுந்தவர் ஆவார். 1793 ஆம் ஆண்டு பிலடெப்பியாவில் மஞ்சள் காய்ச்சல் பாதித்தவர்களுக்கு சிகிச்சையளிக்க இவர் கலோமலைப் பயன்படுத்தினார். நோயாளிகளின் வயிற்றை சுத்தப்படுத்தும் மருந்து அல்லது பேதி மருந்தாக கலோமல் வழங்கப்பட்டது. பெரும்பாலும் நோயாளிகளின் முடி மற்றும் பற்கள் விழுவதை கவனத்தில் கொண்டு மருந்து நிர்வாகம் மேற்கொள்ளப்பட்டது.
பிலடெல்பியாவை மஞ்சள் காய்ச்சல் தாக்கிய சிறிது காலத்திற்குள் அந்த நோய் யமைக்காவில் பரவியது. இரத்தப்போக்கு அல்லது கலோமல் இரண்டில் எது மஞ்சள் காய்ச்சலுக்கான சிறந்த சிகிச்சை என்று பத்திரிகைகளில் பெரும் விவாதப் போர் நிகழ்ந்தது. இரத்தப்போக்கை விட கலோமல் மிகவும் பயனுள்ளதாக இருந்ததாக கருதுகோள் சான்றுகள் கூறுகின்றன. லூயிசு மற்றும் கிளார்க் ஆகியோர் கலோமலை அவர்கள் காலத்தின் சிறந்த மருந்தாக, டிஞ்சர் எனப்படும் குழம்பு மற்றும் களிம்பாகப் பயன்படுத்தினர். நவீன ஆராய்ச்சியாளர்களும் இதே போல பாதரசத்தை பயன்படுத்துகின்றனர்.
பண்புகள்
12 ஆவது குழுத்தனிமங்களில் பாதரசம் தனித்தன்மை வாய்ந்தது ஆகும். M-M பிணைப்பை உடனடியாக உருவாக்கும் திறனுக்காக இவ்வாறு அது கருதப்படுகிறது. Hg2Cl2 என்பது ஒரு நேர்கோட்டு மூலக்கூறு ஆகும். I4/m 2/m 2/m என்ற இடக்குழுக்களுடன் நாற்கோணகப் படிகத்திட்டத்தில் கலோமல் கனிமம் படிகமாகிறது. படிகக் கட்டமைப்பின் ஓர் அலகு செல் கீழே காட்டப்பட்டுள்ளது:
Hg–Hg பிணைப்பின் நீளம் 253 பைக்கோ மீட்டர் (உலோகத்தில் Hg–Hg பிணைப்பு 300 பைக்கோ மீட்டர்) மற்றும் நேர்கோட்டு Hg2Cl2 அலகில் Hg–Cl பிணைப்பின் நீளம் 243 பைக்கோ மீட்டர் ஆகும். ஒட்டுமொத்த ஒருங்கிணைவில் இடம்பெற்றுள்ள ஒவ்வொரு பாதரச அணுவும் எண் கோணங்களாகும். கூடுதலாக இவற்றுக்கு அருகாமையில் உள்ள இரண்டு பாதரச அணுக்களின் பல்நேரயனிகளுடன் 321 பைக்கோ மீட்டர் தொலைவில் நான்கு குளோரின் அணுக்கள் காணப்படுகின்றன.
தயாரிப்பு மற்றும் வினைகள்
தனிம நிலை பாதரசமும் பாதரச(II) குளோரைடும் வினைபுரிவதனால் பாதரச(I) குளோரைடு உருவாகிறது. குளோரைடு மூலங்களான சோடியம் குளோரைடு அல்லது ஐதரசன் குளோரைடு போன்றவற்றைப் பயன்படுத்தி நீரிய பாதரச(I) நைட்ரேட்டை கூறிடம்பெயரல் வினைக்கு உட்படுத்துவதாலும் இதைத் தயாரிக்கலாம். Hg2Cl2 சேர்மத்தை அமோனியா விகிதச்சமமற்றதாக மாற்றுகிறது.
ஒளி வேதியியல்
பாதரச(I) குளோரைடு சிதைவடைந்து பாதரச(II) குளோரைடாக மாறுகிறது மற்றும் புற ஊதா ஒளியில் படநேர்ந்தால் தனிமநிலை பாதரசமாகிறது.
ஒளிக்கற்றையில் இடம்பெற்றுள்ள போட்டன்களின் எண்ணிக்கையைக் கணக்கிட பாதரசத்தின் உற்பத்தி கதிர் செறிவு அளவியில் பயன்படுத்தப்படுகிறது.
பாதரச(II) குளோரைடு மற்றும் அமோனியம் ஆக்சலேட்டு முன்னிலையில் ஒளி வினையை நிகழ்த்தினால் பாதரச(I) குளோரைடு, அமோனியம் குளோரைடு மற்றும் கார்பனீராக்சைடு முதலியன உற்பத்தியாகின்றன.
1880 ஆம் ஆண்டில் யே. எம். ஈடர் முதன்முதலில் குறிப்பிட்ட இவ்வினையைக் கண்டறிந்தார் என்பதால் ஈடர் வினை என்ற பெயராலும் இவ்வினையை அடையாளப்படுத்துவர். டபிள்யூ.ஈ ரோசிவேயர் 1929 இல் இவ்வினையை மறு ஆய்வு செய்தார். .
தொடர்புடைய பாதரச(I) சேர்மங்கள்
பாதரச(I) புரோமைடு Hg2Br2 சேர்மம் இளமஞ்சள் நிறத்திலும் பாதரச(I) அயோடைடு Hg2I2 நிறத்திலும் காணப்படுகின்றன. இரண்டுமே குறைந்த கரைதிறன் கொண்டவையாகும். வலிமையான அமிலங்கள் இல்லாதபோது பாதரச(I) புளோரைடு நிலைப்புத்தன்மையைக் குறைவாகக் கொண்டிருக்கும்.
முன்பாதுகாப்பு
பாதரச(I) குளோரைடு நச்சுத்தன்மையுடையது, இருப்பினும் நீரில் இதன் குறைவான கரைதிறன் காரணமாக பாதரச(II) குளோரைடைக் காட்டிலும் பொதுவாக இது ஆபத்துக் குறைவானது. 1700 ஆம் ஆண்டுகளின் பிற்பகுதியில் இருந்து 1860 ஆம் ஆண்டுகள் வரை அமெரிக்காவில் சிறுநீர்பிரிப்பு மற்றும் மலமிளக்கி மருந்துகளாகப் பயன்படுத்தப்பட்டது. 1954 ஆம் ஆண்டு வரை பிரிட்டனில் பல்துலக்கும் பொடிகளில் கலோமலும் ஒரு பொதுவான உட்பொருளாக இருந்தது. குழந்தைகளில் கை மற்றும் பாதங்களில் முனைவலி எனப்படும் இளஞ்சிவப்பு நோய் தோன்றுவதற்கு கலோமல் காரணமாக இருந்துள்ளது. அந்த நேரத்தில் இதன் இறப்பு விகிதம் 10 இல் 1 ஆகும். இதன் நச்சுத்தன்மை கண்டறியப்பட்டவுடன் கலோமலின் மருத்துவப் பயன்பாடுகள் கைவிடப்பட்டன.
குளியல் சோப்புகளிலும் தோல் மென்மையாக்கிகளிலும் கலோமலை பயன்படுத்த இயலும். அமெரிக்கா, கனடா, சப்பான் மற்றும் ஐரோப்பிய ஒன்றியம் முதலான நாடுகளில் தற்போது இப்பயன்பாடு சட்டப்படி குற்றமாகும். இத்தகைய அழகியல் பொருள்களை உற்பத்தி செய்யும் தொழிலாளர்களிடம் மேற்கொள்ளப்பட்ட ஓர் ஆய்வில், 2,3-டைமெர்காப்டோ-1-புரோப்பேன் சல்போனிக் அமிலத்தின் சோடியம் உப்பைக் கொடுத்து சோதித்த போது சிறுநீரில் பாதரசத்தின் செறிவு சாதாரண நிலைக்கு குறைவது கண்டறியப்பட்டது.
பாலைக்கலி
சங்க இலக்கியம் கலித்தொகை பாடல் தொகுப்பில் இடம்பெற்றுள்ள பாலைத்திணைக் கலிப்பாப் பாடல்களை பாலைக்கலி எனக் குறிப்பிடுகின்றனர். இதில் உள்ள பாடல்கள் 35. இவை கலித்தொகை நூலில் 2 முதல் 36 எண்ணுள்ள பாடல்களாக முதல் அடுக்கில் வைக்கப்பட்டுள்ளன. இவற்றைப் பாடிய புலவர் பாலை பாடிய பெருங்கடுங்கோ
தலைவன் தலைவியைப் பிரிந்து பொருளீட்டச் செல்லும் பிரிவோடு தொடர்புடைய செய்திகளைக் கூறுவது பாலைத்திணை.
பலரைக் கவர்ந்த பகுதி
பாலைக்கலியில் பலரைக் கவர்ந்த பகுதிகள் பல. அவற்றுள் இரண்டு பாடல்களில் உள்ள தாழிசைப் பகுதி
கருத்தோட்டம்
இதன் 35 பாடல்களில் தோழி கூறுவதாக 28 பாடல்களும் தலைவி கூறுவதாக 5 பாடல்களும் செவிலிக்கு முக்கோல் பகவர் கூறுவதாக ஒரு பாடலும் பாணன் கூறுவதாக ஒன்றும் இதில் உள்ளன.
தோழி தலைவியிடம் கூறுகிறாள். என் சொல்லைக் கேட்டு காதலர் பொருள் தேடச் செல்லாமல் தங்கிவிட்டார் (1), நீ செல்லும்காட்டில் மரங்கள் தளிர்க்கட்டும் (2), நீ சென்றால் இவள் இவள் உயிர் இருக்குமா (3), இவள் புலம்பிக்கொண்டு உயிர் வாழ முடியுமா (4), இவள் வளையல் கழலும் (6), விருந்தோம்பி இல்லிருந்து வாழ்வதுதான் இவளுக்கு இவளுக்குப் பொருள் (7), தலைவன் செல்லவில்லை, புலம்பாதே (9), கீற்றமும் மூப்பும் மறந்தாயா (11), அவர் சும்மா சொல்லி நகைக்கிறார், போகமாட்டார் (12), பொருளாசையைக் கைவிடுக (13), இளமை நிலைக்குமா (14), அறம் பெரிதென்று நின்றுவிட்டார் (15), இன் சொல் மருத்துவன் ஊட்டிய மருந்து போல் பலித்துவிட்டது (16), ஒன்றன் கூறு உடுப்பவர் ஆயினும் ஒன்றினார் வாழ்க்கையே வாழ்க்கை (17), செய்வினை முற்றாமல் இவள் அவலம் கேட்டு மீளவேண்டி வரும். (18), இமைப் பொழுதும் வாழாள் (20), வறுமையில் வாழ இவள் அஞ்சினாளா (21), நீ இல்லாத காலம் மழை இல்லாத காலம் போன்றது (24), அவர் திரும்பியுள்ளதாகத் தூது வந்துள்ளது (25), அவர் தேர் விரைந்து வருகிறது (26), நாம் தூது அனுப்பியுள்ளோம் (27), இதோ வந்துவிட்டார் (28), கூடல் நகருக்கு அவரது கொடிப்படை வந்துவிட்டது (30), அவரது தூது வந்திருக்கிறது (31), திரும்புவதற்குத் தேரைப் பூட்டிவிட்டார் (32), குதிரையில் வருகிறார் (33), விடியற் காலத்திலேயே தேரைப் பூட்டியுள்ளார் (34), அவர் வரவைக் காண என் நெஞ்சம் துடிக்கிறது (35)
தலைவி தலைவனிடம் கூறுகிறாள். கொடிய காடு என்றாலும் நானும் உன்னடுடன் வருவதுதான் இன்பம் (5), பொடி சுடும் காடு என்றான் தலைவன். அங்கே தன் குட்டி கலக்கிய நீரைத் தன் பெண்யானைக்கு ஊட்டிவிட்டுப் பின்னர் நீர்ப் பருகும் ஆண்யானையைப் பார்க்கலாம் அல்லவா என்கிறாள் தலைவி (10) கானத்தில் பருகுவதற்கு ஆற்றுநீர் இருக்காது என்கிறான் தலைவன். ஆற்றுநீர் கழிவது போல் இளமை போய்விடுமே. ஆறு நீர் இல்லாமல் போனால் என்ன, உன் நெஞ்சைத் தேறும் நீர் என்னிடம் இருக்கிறது என்குறாள் தலைவி (19) நீர் மொண்டு குடித்த பனங்குடை போல் என்னைத் தூக்கி எறியலாமா என்கிறாள் (22), நீ தொய்யில் எயுதாவிட்டால் என் உயிர் இருக்காது என்கிறாள் தலைவி. (23)
பாணன் கூறுகிறான் பாசறையில் தலைவனைக் கண்டுவந்த பாணன் முன்பு காமன் விழாவில் உன்னோடு விளையாடியதை எண்ணி வருவார் எனக் கூறித் தலைவியைத் தேற்றுகிறான் (29)
பகவன் கூறுகிறான். தலைவனுடன் சென்ற தலைவியை வழிநில் கண்ட முக்கோல் பகவர் தல்லவியைத் தேடிவரும் செவிலியிடம் கூறுகின்றனர். சந்தனம் தான் பிறந்த மலைக்குப் பயன்படாமல் பூசிக்கொள்பவருக்கும், முத்து தான் பிறந்த கடலுக்குப் பயன்படாமல் அணிந்துகொள்பவருக்கும், யாழிசை தான் பிறந்த யாழுக்குப் பயன்படாமல் மீட்டுபவனுக்கும் பயன்படுவது போல உன் மகள் பயன்படுகிறாள் என்கிறார் (8)
திருக்குறள் தாக்கம்
"காதலர்ப் புணர்ந்தவர் கவவுக்கை நெகிழாது" எனனும் தொடர் இந்தக் கலியில் (32-7) வருகிறது. இதன் தாக்கம் சிலப்பதிகாரம் மங்கல வாழ்த்துப் பாடலில் "காதலற் பிரியாமல் கவ்வுக்கை நெகிழாமல் தீது அறுக" எனக் வாழ்த்திக் கோவலன் கண்ணகி மணமக்களை மங்கல மடந்தையர் முதலிரவுப் படுக்கையில் ஏற்றினர் என வருகிறது.
இவை இந்த நூல்களின் காலத்தைக் கணிக்க உதவுகின்றன.
புராணச் செய்தி
இந்தச் செய்திகள் பூக்களின் நிறத்தை அறிய உதவுகின்றன.
அடிக்குறிப்பு
பகுப்பு:கலித்தொகை
தம்பிலுவில் கண்ணகி அம்மன் ஆலயம்
தம்பிலுவில் ஸ்ரீ கண்ணகி அம்மன் ஆலயம் இலங்கையின் கீழை மாகாணத்தின், அம்பாறை மாவட்டத்தில், தம்பிலுவில் கிராமத்தில் அமைந்துள்ள ஆலயமாகும். சிலப்பதிகார நாயகியான பத்தினி கண்ணகிக்கு இலங்கையில் அமைந்த ஆலயங்களில் முக்கியமான தம்பிலுவில் ஆலயம், ஈழத்தின் பழைமைவாய்ந்த கண்ணகி ஆலயங்களில் ஒன்றாகவும் கணிக்கப்படுகின்றது.
வரலாறு
மட்டக்களப்பு நாட்டுடன் நெருங்கிய தொடர்பு வைத்திருந்த சிங்கள அரசர் எல்லோரும் இத்தேவியையும் வழிபடத்தவறவில்லை என்பதற்கு சான்றுகள் பல உண்டு. கோட்டை மன்ன ஏழாம் விஜயபாகுவால் (1507 - 1521) பொறிக்கப்பட்ட தம்பிலுவில் கல்வெட்டும், அவன் கொடை செய்த பொற்சிலம்பு- அம்மானைக்காய்கள் என்பன இக்கோயிலிலேயே கிடைத்திருந்தன. பொ.பி 1635-1687இற்கு இடையே கண்டி அரசை ஆண்ட இரண்டாம் இராஜசிங்கன் மன்னனைப் புகழும் "தம்பிலுவில் மழைக்காவியம்", இவ்வம்மை மீது பாடப்பட்டிருக்கிறது. அதே கண்டி அரசை 1690 முதல் 1739 வரை ஆண்ட நரேந்திரசிங்கன் மீது பாடப்பட்ட "நரேந்திரசிங்கன் பள்ளு" எனும் இலக்கியம் தம்பிலுவில் கண்ணகையைத் துதித்தே ஆரம்பமாகிறது.
ஆலய அமைப்பு
கேரளப்பாணியில் அமைந்த ஓட்டு மடாலயமாகவே இவ்வாலயம் அமைந்து விளங்குகின்றது. பிள்ளையார், வைரவர், நாகதம்பிரான் ஆகியோருக்கு மூன்று பரிவார சன்னதிகள் அமைக்கப்பட்டிருக்கின்றன. ஆலயத்தின் முதலாம் வீதியைச் சுற்றி, அட்டதிக்குப் பாலகருக்கான எட்டு பலிபீடங்கள் அமைந்துள்ளன. அம்மன் ஆலயம் வடக்கு நோக்கியதாக அமைக்கப்பட்டிருக்கிறது. கருவறை, அர்த்தமண்டபம் ஆகியவற்றின் திருக்கதவுகள், விழாக்காலம், தைப்பொங்கல் தவிர்ந்த நாட்களில் திறக்கப்படுவதில்லை. செவ்வாய், வெள்ளிக்கிழமைகளில் இடம்பெறுகின்ற வாரப்பூசைகள், மூடிய கதவின் முன்னுள்ள அம்மையின் திரைச்சீலை ஓவியத்துக்கே நிகழ்த்தப்படுகின்றது. ஆலயத்திலிருந்து வடக்கே சில நூறு மீற்றர் தள்ளி, கோவலனுக்காக அமைக்கப்பட்டிருந்த வடசேரிக்கோயில் இப்போது, தம்பிலுவில் சித்திவிநாயகர் ஆலயமாக விளங்குகின்றது. வடசேரிக்கோவிலுக்கும் அம்மன் கோவிலுக்கும் இடையே உள்ள திறந்தவெளியான 'கொம்புவம்மியடி'யில் அல்லது கொம்புச்சந்தியடியில், இலங்கையின் தனித்துவமான கலையாடல்களில் ஒன்றான கொம்புமுறி பன்னெடுங்காலமாக இடம்பெற்று வருகிறது.
வைகாசிச் சடங்கு
எல்லாக் கிழக்கிலங்கை கண்ணகி அம்மன் கோயில்களும் போலவே, வைகாசி மாதத்தில் நிகழும் இவ்வாலய விழாவும் வைகாசிச்சடங்கு அல்லது குளித்தில் அல்லது கதவு திறத்தல் என்றே சொல்லப்படுகின்றது. வைகாசிப் பூரணையை அண்டி வரும் திங்கட்கிழமை ""வைகாசிப்பொங்கல்" இடம்பெறும் வண்ணம், அதற்கு முந்தைய செவ்வாய்க்கிழமை, ஆலயக்கதவு திறக்கப்பட்டு, ஏழு நாட்கள் காலை - இரவுப் பூசையும் அம்மன் திருவுலாவும் நிகழ்கின்றது. ஏழாம் நாள் ஞாயிற்றுக்கிழமை அம்மன் ஊர்வலமும், அடுத்தநாள் திருக்குளிர்த்தி உற்சவமும் இடம்பெறும். பேசும் தெய்வமாக பயபக்தியோடு நோக்கப்படும் தம்பிலுவில் கண்ணகைக்கு,  பல ஊர்களிலிருந்தும் மக்கள் திரண்டுவந்து, நேர்த்திக்கடன் செலுத்துவது வழமை. வைகாசிப்பொங்கலன்று, ஆலயத்திருவீதிகளில் ஆயிரக்கணக்கில் பொங்கல் வைத்து  நேர்த்திக்கடன் தீர்ப்பதும் கண்கொள்ளாக்காட்சி.
ஆலய நிர்வாகம், மட்டக்களப்பு நாட்டின் பூர்வீக வழக்கமான குடிவழி வண்ணக்கர் பாரம்பரியத்தின் படி இடம்பெறுகிறது. தம்பிலுவில் வேளாளரும் விஸ்வப்பிரம குலத்தினரும் குருக்கள் குலத்தாரும் (வீரசைவ சங்கமர்) கோவில் பரிபாலனத்தில் இடம்பிடித்திருக்கிறார்கள். வண்ணக்கர் எனும் தலைமைப்பதவி கட்டப்பத்தன் குடி வேளாளருக்கு உரியது. சமீப காலமாக சிங்களக்குடியிலிருந்து தலைவரையும், வேடக்குடியிலிருந்து செயலாளரையும் கோரைக்களப்புக்குடியிலிருந்து பொருளாளரையும் தெரிவுசெய்து வழக்கமான நிர்வாகமும் இடம்பெற்று வருகிறது. அறுபதுமுன்னங்கைச் சவடிக்குடியினர், விஸ்வப்பிரமகுலத்தினர், குருக்கள் குலத்தின் ஒரு தத்தியினர்ஆகியோர் நிர்வாகத்தில் பங்குவகிக்கும் ஏனைய குடிகளும் குலங்களும் ஆவர். ஏனைய வேளாளக்குடிகளும் முக்குவரும் முன்பு வடசேரிக்கோவிலை நிருவகித்து வந்தனர்.
திம்பிள் யாதவ்
ஆரம்பகால வாழ்க்கை மற்றும் கல்வி
திம்பிள் யாதவ் 1978 இல் மகாராஷ்டிராவின் புனேவில் பிறந்தார். ஓய்வுபெற்ற இந்திய ராணுவ கர்னல் ஆர்.சி.எஸ் ராவத் மற்றும் சம்பா ராவத் ஆகியோரின் மூன்று மகள்களில் இரண்டாவது மகளாவார். இவரது குடும்பத்தின் பூர்வீகம் உத்தரகண்ட் ஆகும். இவர் புனே, பதிந்தா மற்றும் அந்தமான் மற்றும் நிக்கோபார் தீவு மற்றும் லக்னோவின் நேரு சாலையில் உள்ள இராணுவ பொதுப் பள்ளி ஆகியவற்றில் கல்வி பயின்றார். லக்னோ பல்கலைக்கழகத்தில் வணிகத்தில் பட்டம் பெற்றார்.
திம்பிள் மாணவராக இருந்தபோது அகிலேஷ் யாதவை சந்தித்தார். முதலில் அகிலேஷின் குடும்பத்தினர் இவர்களது திருமணத்தை எதிர்த்தனர். ஆனால் அகிலேஷின் பாட்டி முர்திதேவி ஒப்புதல் அளித்த பின்னரே அனைவரும் ஒப்புக்கொண்டனர். இந்த இணை தமது 21ஆம் வயதில் திருமணம் செய்து கொண்டார். இவரது திருமணத்தில் திரைப்பட நட்சத்திரங்கள், அமிதாப் பச்சன் மற்றும் ராஜேஷ் கண்ணா ஆகியோர் விருந்தினர்களாக கலந்துகொண்டனர். திம்பிள் அகிலேசு தம்பதியருக்கு இரண்டு மகள்கள் மற்றும் ஓர் மகன் உள்ளனர்.
அரசியல் வாழ்க்கை
2009ல் நடைபெற்ற பிரோசாபாத்தின் மக்களவைத் தொகுதிக்கான இடைத்தேர்தலில் நடிகர் மற்றும் அரசியல்வாதியான ராஜ் பப்பருக்கு எதிராக போட்டியிட்ட யாதவ் தோல்வியுற்றார். இந்த இடைத்தேர்தலானது திம்பிளின் கணவர், அகிலேசு யாதவ் மே 2009 பொதுத்தேர்தலில் கன்னோடி தொகுதியுடன் வெற்றி பெற்ற இரண்டு தொகுதிகளில் இதுவும் ஒன்றாகும். உத்திரபிரதேச சட்டமன்றக் குழுவில் நுழைவதற்கு இவரது கணவர் பதவிவிலகியதால் நடைபெற்ற கன்னோசி இடைத்தேர்தலை அடுத்து, 2012 ல் கன்னோசி தொகுதியில் நாடாளுமன்ற இடைத்தேர்தலில் போட்டியின்றி தேர்ந்தெடுக்கப்பட்டார்.
திம்பிள் நாட்டின் 44வது நபராகவும், சுதந்திரம் பெற்ற பின்னர் உத்தரப்பிரதேசத்தில் நான்காவது நபராகவும் போட்டியின்றி தேர்ந்தெடுக்கப்பட்டார். இத்தேர்தலில் போட்டியிட்ட தசரத சிங் சங்க்வார் (சம்யுக்ட் சமாஜ்வாடி தளம் ) மற்றும் சஞ்சு கதியார் (சுயேச்சை) ஆகிய இரு வேட்பாளர்கள் வேட்பு மனுக்களை திரும்பப்பெற்றதால் பெற்றபோது இந்த நிலைமை ஏற்பட்டது. இத்தேர்தலில் பாரதீய ஜனதாவும், இந்தியத் தேசிய காங்கிரசும் எந்த வேட்பாளர்களையும் பரிந்துரைக்கவில்லை. ஆனால் பாஜக அறிவித்த வேட்பாளர் தனது ரயிலைத் தவறவிட்டதால் வேட்பு மனுவைத் தாக்கல் செய்ய இயலவில்லை.
இதன் மூலம் மக்களவை இடைத்தேர்தலில் போட்டியின்றி தேர்ந்தெடுக்கப்பட்ட முதல் பெண்மணியாகவும், 1952 இல் அலகாபாத் மேற்கிலிருந்து புர்ஷோட்டம் தாஸ் டாண்டன் தேர்ந்தெடுக்கப்பட்ட பின்னர் இரண்டாவது நபராகவும் திகழ்ந்தார். கணவர் முதலமைச்சராகவும் மனைவி நாடாளுமன்ற உறுப்பினராகவும் இருந்த ஒரே பெண் எம்.பி. என்ற பெருமையும், அதே சபையில் இவரது மாமனார் உறுப்பினராகவும் இருந்தார்.
2019 ஆம் ஆண்டு நடைபெற்ற மக்களவைத் தேர்தலில் சமாஜ்வாடி கட்சி மற்றும் பகுஜன் சமாஜ் கட்சியின் கூட்டு வேட்பாளராக டிம்பிள் போட்டியிட்டார். ஆனால் பாஜகவின் சுப்ரத் பதக்கிடம் 10,000க்கும் மேற்பட்ட வாக்குகள் வித்தியாசத்தில் தோல்வியடைந்தார்.
பொன். சந்திரமோகன்
'''பொன். சந்திரமோகன்''' என்பவர் ஒரு தமிழக எழுத்தாளர். தேனி மாவட்டம் வடபுதுப்பட்டி எனும் ஊரைச் சேர்ந்த இவர் விகடன் குழுமத்தில் புகைப்படக்காரராகப் பணியைத் தொடங்கினார். இன்று விகடன் குழுமத்தில், புத்தகப் பதிப்புப் பணிகளை மேற்கொள்ளும் விகடன் பிரசுரத்தில் பொறுப்பாசிரியராக இருந்து வருகிறார். இவர் விகடன் குழுமப் பத்திரிகைகளில் பொன்ஸீ, வடவீர பொன்னையா போன்ற புனைப்பெயர்களில் எழுதி வந்தார்.
எழுதியுள்ள நூல்கள்
பகுப்பு: தமிழக எழுத்தாளர்கள் பகுப்பு: தேனி மாவட்ட எழுத்தாளர்கள்
ஜே. டேவிஸ்
'''ஜே. டேவிஸ்'  (J.Davies '', பிறப்பு, இறப்பு: விபரம் தெரியவில்லை),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1924-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள்
கால்-கை வலிப்பு
கால்-கை வலிப்பு (பண்டைய கிரேக்கப் பெயரான ἐπιληψία எபிலிப்சியா விலிருந்து எபிலிப்சி என்ற பெயர் வந்தது) என்பது எந்த காரணமுமின்றி மீண்டும் மீண்டும் வருகின்ற வலிப்புத்தாக்கங்களைக் கொண்ட ஒரு பொதுவான தீவிரமான நரம்புச் சீர்கேடு ஆகும். இந்த வலிப்புத்தாக்கங்கள் மூளையில் நிகழும் அசாதரணமான, மிதமிஞ்சிய அல்லது ஒத்தியங்கும் நியூரான் தொடர்பான செயல்பாட்டினால் குறுகிய காலத்திற்கு தோன்றும் குறிகள் மற்றும்/அல்லது அறிகுறிகளாகும். உலகளவில் சுமார் 50 மில்லியன் மக்கள் கால்-கை வலிப்பினால் பாதிக்கப்பட்டுள்ளனர், அந்த மக்களில் கிட்டத்தட்ட 90% மக்கள் வளரும் நாடுகளைச் சேர்ந்தவர்களாக உள்ளனர். கால்-கை வலிப்பு, இளம் குழந்தைகள் அல்லது 65 வயதைக் கடந்தவர்களையே பெரும்பாலும் தாக்குவதாக உள்ளது, எனினும் இது எந்த நேரத்திலும் தாக்கலாம். கால்-கை வலிப்பு பொதுவாக கட்டுப்படுத்தப்படுகிறது, ஆனால் மருந்துகள் மூலமாக பூரணமாகக் குணமாக்கப்படுவதில்லை, எனினும் கடினமான சந்தர்ப்பங்களில் அறுவை சிகிச்சை தேவைப்படலாம். எனினும், கால்-கை வலிப்பினால் பாதிக்கப்பட்டவர்களில் 30% த்திற்கும் மேற்பட்ட மக்களின் வலிப்புத்தாக்கங்கள் சிறந்த மருந்துகள் கிடைத்த போதும் கட்டுப்படுத்தப்பட முடியவில்லை. அனைத்து கால்-கை வலிப்பு நோய்த்தாக்கங்களுமே வாழ்நாள் முழுதும் தொடர்வதில்லை, அவற்றில் சில வகைகள் குழந்தைப்பருவத்தின் குறிப்பிட்ட நிலைகளில் நின்றுவிடுகின்றன. கால்-கை வலிப்பை ஒற்றைச் சீர்கேடாகப் புரிந்துகொள்ளக் கூடாது, அது பரவலான அறிகுறிகள் கொண்ட நோய்த்தாக்கங்கள் உடையவை, ஆனால் அனைத்துமே மூளையில் அசாதரணமான மின் செயல்பாட்டு தொடர் நிகழ்வுடன் தொடர்புடையவை.
வகைப்பாடு
கால்-கை வலிப்புகள் ஐந்து வழிகளில் வகைப்படுத்தப்படுகின்றன:
1981 இல், சர்வதேச கால்-கை வலிப்புக்கு எதிரான கூட்டமைப்பு (ILAE) பொதுவான பயன்பாட்டிலுள்ள தனிப்பட்ட வலிப்புத்தாக்கங்களுக்கான வகைப்பாட்டுத் திட்டத்தை முன்மொழிந்தது. இந்த வகைப்பாடு அடிப்படையாகவுள்ள உடலியக்க நோய்க்குறியியல் அல்லது உடற்கூறியலைக் காட்டிலும் கண்கானித்தலைச் (மருத்துவ மற்றும் EEG) சார்ந்ததாகவே இருக்கிறது. 1989 இல், கால்-கை வலிப்புகள் மற்றும் கால்-கை வலிப்பு நோய்த்தாக்கங்களுக்கான வகைப்பாட்டுத் திட்டத்தை ILAE முன்மொழிந்தது. இதை இரு கூறுகளாக அமைந்த திட்டமாக விரிவாக விவரிக்கப்படக்கூடும், இதில் காரணம் ஒரு கூறாகவும் மூளைக்குள் இட அமைப்பு நிர்ணயப்படுத்தல் அளவு மற்றொரு கூறாகவும் உள்ளது. 1997 இலிருந்து, பின்வரும் ஐந்து கூறுகள் கொண்ட புதிய திட்டத்தை உருவாக்க ILAE பணிபுரிந்து வருகிறது:
1. இக்டால் நிகழ்வு (வலிப்பு நோய் வலிப்புத் தாக்கத்துடன் தொடர்புடையது)
2. வலிப்புத்தாக்க வகை,
3. நோய்த்தாக்கம்,
4. நோய்க் காரணி,
5. வலுக்குறைவு.
வீழ்ப்படிவாக்கிகள்
பொதுவாக வலிப்புத்தாக்கங்கள் அடிக்கடி ஏற்படும் போது கால்-கை வலிப்பு உள்ளதாக அறுதியிடலாம். எனினும், சில கால்-கை வலிப்பு நோய்த்தாக்கங்களுக்கு வலிப்புத்தாக்கங்கள் நிகழ்வதற்காக குறிப்பிட்ட வீழ்ப்படிவாக்கிகள் அல்லது தூண்டுதல்கள் தேவைப்படும். இவை நிர்பந்தமான கால்-கை வலிப்பு எனக் குறிப்பிடப்படுகின்றன. எடுத்துக்காட்டாக, தொடக்கநிலை கால்-கை வலிப்பு அளவீடு உடைய நோயாளிகளுக்கு அளவீடுகளால் வலிப்புத்தாக்கம் தூண்டப்படுகிறது. ஒளி உணர் கால்-கை வலிப்பை பளிச்சிடும் ஒளிகளால் வலிப்புத்தாக்கங்களைத் தூண்டும் நோய்த்தாக்கமாக வரையறுக்க முடியும். அடிக்கடி ஏற்படும் வலிப்புத்தாக்கங்களால் எளிதில் பாதிக்கப்படக்கூடிய நோயாளிகளில் மற்ற வீழ்ப்படிவாக்கிகள் வலிப்பு நோய் வலிப்புத்தாக்கத்தைத் தூண்ட முடியும். எடுத்துக்காட்டாக, குழந்தைப்பருவ கால்-கை வலிப்பு இல்லாமை உடைய குழந்தைகள் அதிவளியோட்டத்தால் எளிதில் பாதிக்கப்படலாம். உண்மையில், பளிச்சிடும் ஒளிகள் மற்றும் அதிவளியோட்டம் போன்றவை மருத்துவ EEG இல் வலிப்புத்தாக்கத்தைத் தூண்டி நோய் அறுதியிடல் செய்வதற்கு ஊக்குவிக்கும் செயல்முறையாகப் பயன்படுகின்றன. இறுதியாக, பாதிக்கப்படக்கூடிய நபர்களுக்கு கட்டாயத் தூண்டுதல்களைக் காட்டிலும் மற்ற வீழ்ப்படிவாக்கிகள் எளிதில் வலிப்புத்தாக்கத்தை வழங்கும் வசதியை ஏற்படுத்த முடியும். உணர்ச்சி வயப்பட்ட மன உளைச்சல், சரிவர தூக்கமில்லாமை, தூக்கம் மற்றும் காய்ச்சலால் உடல்நலக் குறைவு போன்றவை கால்-கை வலிப்புடைய நோயாளிகளுக்கு குறிப்பிடப்படும் வீழ்ப்படிவாக்கிகளுக்கான எடுத்துக்காட்டுகள் ஆகும். குறிப்பாக, கால்-கை வலிப்பு நோய்த்தாக்கத்திற்கேற்ப வெவ்வேறு வீழ்ப்படிவாக்கிகளின் தாக்கமும் வேறுபடும். . அதே போல், கால்-கை வலிப்புள்ள பெண்களுக்கு மாதவிடாய் சுழற்சிகள் வலிப்புத்தாக்குதல்கள் தொடர்ந்து நிகழும் வகைகளை பாதிக்கக்கூடும். மாதவிடாய் சுழற்சிகளுடன் தொடர்புடைய வலிப்புத்தாக்கங்கள் மாதவிடாய் கால்-கை வலிப்பு எனக் குறிப்பிடப்படுகின்றன.
புறப்பரவியல்
கால்-கை வலிப்பு தீவிர நரம்புச் சீர்கேடுகளில் மிகவும் பொதுவான ஒன்றாகும். பாரம்பரியம், பிறவிக் குறைபாடு மற்றும் வளரும் நிலைகள் இளம் நோயாளிகளில் இந்தத் தாக்கத்துடன் தொடர்புடையனவாக உள்ளன; 40 வயதைக் கடந்த பிறகு பெரும்பாலும் கட்டிகள் ஏற்படலாம்; தலையில் ஏற்படும் காயங்கள் மற்றும் மத்திய நரம்பு மண்டல நோய்த் தொற்றுகள் ஆகியவை எந்த வயதிலும் ஏற்படலாம். கால்-கை வலிப்பின் நோய் பாதிப்பு வீதம் 1000 மக்களில் தோராயமாக 5 இலிருந்து 10 வரை உள்ளது. 5% வரையிலான மக்கள் தங்கள் வாழ்வில் சில நேரங்களில் காய்ச்சலற்ற வலிப்புத்தாக்கங்களால் பாதிப்படைகிறார்கள்; கால்-கை வலிப்பின் வாழ்நாள் நோய் பாதிப்பு வீதம் ஒப்பிடுகையில் அதிகமாக இருக்கிறது, ஏனெனில் பெரும்பாலான நோயாளிகளுக்கு வலிப்புத்தாக்கங்கள் நின்றுவிடுகின்றன அல்லது (குறைந்த அளவில்) அதனால் இறந்து விடுகின்றனர். கால்-கை வலிப்பின் தோராயமான வருடாந்திர நோய் நிகழ்வு வீதம் தொழில்மயமான நாடுகளில் 100,000 நபர்களில் 40 இலிருந்து 70 பேராகவும், வளம் குறைந்த ஏழை நாடுகளில் 100,000 நபர்களில் 100 இலிருந்து 190 பேராகவும் இருக்கிறது; சமூக பொருளாதார ரீதியாக பின்தங்கிய மக்கள் அதிக ஆபத்தில் உள்ளனர். தொழில்மயமான நாடுகளில் நோய் நிகழ்வு வீதம் குழந்தைகளில் குறைவாயுள்ளது, ஆனால் 2003 க்கு முன்னதாக உள்ள முப்பதாண்டு காலங்களில் வயது முதிர்ந்தவர்களிடையே அதிகமாக இருந்தது, இதற்கான காரணத்தை சரிவரப் புரிந்துகொள்ள முடியவில்லை.
குறிப்பிட்ட கால்-கை வலிப்புகளின் ஒரு பகுதியாக இருக்கக்கூடிய அடிப்படையான நோய்களின் அறிகுறிகளையும் தாண்டி, முயலகநிலை (பெரும்பாலும் வலிப்பூக்கிக்கு எதிரான இணக்கமின்மமயுடன் தொடர்புடையது), உளச்சோர்வின் காரணமாக தற்கொலை, வலிப்புத்தாக்கங்களால் அதிர்ச்சிப் பாதிப்பு மற்றும் கால்-கை வலிப்பினால் (SUDEP) எதிர்பாராத உடனடி மரணம் போன்ற நான்கு முக்கிய பிரச்சனைகள் கால்-கை வலிப்பினால் பாதிக்கப்பட்டவர்கள் மரணமடைவதற்கு காரணமாகின்றன,  பொதுவாக அடிப்படை நரம்பு தொடர்பான வலுகுறைவு அல்லது வலிப்புத்தாக்கங்களைக் கட்டுப்படுத்த முடியாத தன்மை போன்றவையே கால்-கை வலிப்பு தொடர்பான மரண ஆபத்துகளில் அதிகப் பங்குவகிக்கின்றன; மிகவும் தீவிரமாக இல்லாத கால்-கை வலிப்பு நோய்த்தாக்குதல் உள்ளவரிடையே கால்-கை வலிப்பு தொடர்பான மரண நிகழ்வு ஆபத்து மிகவும் குறைவாகவே உள்ளது.
சில நோய்கள் ஏற்படும் வீதம் கால்-கை வலிப்பு உடைய மக்களிடையே எதிர்பார்த்ததை விட அதிகமாக இருக்கிறது, மேலும் இந்த "இணை நோய்த்தாக்க" இடர்பாடு கால்-கை நோய்த்தாக்குதலைப் பொறுத்து பெரும்பாலும் வேறுபடுகின்றது. உளச்சோர்வு மற்றும் மனக்கலக்க சீர்குலைவுகள், ஒற்றைத் தலைவலி மற்றும் மற்ற தலைவலிகள், கருத்தரிக்காமை மற்றும் பாலுணர்வில் ஆர்வம் குறைவாக இருத்தல் உள்ளிட்ட நோய்கள் இவற்றிலடங்கும். சாதாரண குழந்தைகளை விட கால்-கை வலிப்பினால் பாதிக்கப்பட்ட குழந்தைகளில் கவனப் பற்றாக்குறை/அதியியக்கச் சீர்குலைவு (ADHD) பாதிப்பு ஏற்படுவதற்கான வாய்ப்பு மூன்றிலிருந்து ஐந்து முறைகள் அதிகமாக இருக்கிறது. மன இறுக்கத்தின் போது கால்-கை வலிப்பு மிகப் பொதுவாக நிகழக்கூடியதாக உள்ளது.
வலிப்புத்தாக்க வகைகள்
வலிப்புத்தாக்க வகைகள் முதலில், மூளையில் வலிப்புத்தாக்கம் தொடங்கிய இடம் அறியப்பட்ட ஒரே இடமா (பகுதியளவு அல்லது குவியத் தொடக்க வலிப்புத்தாக்கங்கள்) அல்லது அது பரவியுள்ளதா (பரவிய வலிப்புத்தாக்கங்கள்) என்பதைப் பொறுத்து ஒழுங்கமைக்கப்படுகின்றன. சுயநினைவு பாதிப்படையும் அளவைப் பொறுத்து பகுதியளவு வலிப்புத்தாக்கங்கள் மேலும் பிரிக்கப்படுகின்றன. சுயநினைவு பாதிப்படையவில்லை என்றால் அது சாதாரண பகுதியளவு வலிப்புத்தாக்கங்கள் எனப்படுகின்றன; இல்லை எனில் அவை சிக்கலான பகுதியளவு (உளவியக்க செயல்பாடு) வலிப்புத்தாக்கங்கள் எனப்படும். பகுதியளவு வலிப்புத்தாக்கம் மூளைக்குள் பரவலாம், அந்த செயல்பாடு இரண்டாம் நிலை பொதுக்காரணியாக்கல் எனப்படும். பரவிய வலிப்புத்தாக்கங்கள் உடலில் ஏற்படும் விளைவுகளைப் பொருத்து பிரிக்கப்படுகின்றன, ஆனால் இவை அனைத்தும் சுயநினைவு இழப்புடன் தொடர்புடையவை. சுயநினைவில்லாமை (பெட்டிட் மால்), திடீர்த்தசைச் சுருக்கம், குறுகிய காலத் தசை வலிப்பு, டோனிக், டோனிக்-க்ளோனிக் (கிராண்ட் மால்) மற்றும் தளர் வலிப்புத்தாக்கங்கள் உள்ளிட்டவை இவற்றில் அடங்கும்.
குழந்தைகளில் ஏற்படும் சில வெளிப்பாடுகள் மிகவும் எளிதாக வலிப்பு நோய் வலிப்புத் தாக்கமாக தவறாகப் புரிந்து கொள்ளப் படலாம், ஆனால் அவை கால்-கை வலிப்பினால் உண்டானவையாக இருக்காது. அவை பின்வருமாறு:
மாற்றச் சீர்குலைவை கால்-கை வலிப்பிலிருந்து வேறுபடுத்திக் காண முடியும், ஏனெனில் இவை தூக்கத்தின் போது ஏற்படுவதில்லை, மேலும் கட்டுப்பாடிழப்பு அல்லது சுய-காயம் போன்றவை இதில் ஏற்படுவதில்லை.
கால்-கை வலிப்பு நோய்த் தாக்கங்கள்
சுயநினைவில்லாமை வலிப்புத்தாக்கங்கள், தளர் வலிப்புத்தாக்கங்கள், தீங்கற்ற ரொலான்டிக் கால்-கை வலிப்பு, குழந்தைப்பருவ சுயநினைவின்மை, குறுகிய காலத் தசை வலிப்புத்தாக்கங்கள், சிக்கலான பகுதியளவு வலிப்புத்தாக்கங்கள், மூளையின் முன் மடல் சார்ந்த கால்-கை வலிப்பு, காய்ச்சலுக்குரிய வலிப்புத்தாக்கங்கள், குழந்தைப் பருவ விறைப்புகள், இளம்பருவ திடீர்த்தசைச் சுருக்க கால்-கை வலிப்பு, இளம்பருவ சுயநினைவின்மை கால்-கை வலிப்பு, லென்னக்ஸ்-காஸ்டாட் நோய்த்தாக்கம், லாண்டா-க்ளெப்னர் நோய்த்தாக்கம், திடீர்த்தசைச் சுருக்க வலிப்புத்தாக்கங்கள், மணியிழையங்கள் சீர்குலைவுகள், தீவிரமாகும் திடீர்த்தசைச் சுருக்க கால்-கை வலிப்புகள், உளச்செனிம வலிப்புத்தாக்கங்கள், தூண்டப்பட்ட கால்-கை வலிப்பு, ராஸ்முஸ்ஸனின் நோய்த்தாக்கம், சாதாரண பகுதியளவு வலிப்புத்தாக்கங்கள், இரண்டாம்நிலை பரவிய வலிப்புத்தாக்கங்கள், நெற்றிப் பொட்டு மடல் கால்-கை வலிப்பு, டோனிக்-குறைந்த கால வலிப்புத்தாக்கங்கள், டோனிக் வலிப்புத்தாக்கங்கள், உளவியக்க வலிப்புத்தாக்கங்கள், லிம்பிக் கால்-கை வலிப்பு, பகுதியளவு-தொடக்க வலிப்புத்தாக்கங்கள், பரவலான-தொடக்க வலிப்புத்தாக்கங்கள், முயலகநிலை, வயிற்று வலிப்பு, இயக்கமற்ற வலிப்புத்தாக்கங்கள், தன்னியக்கமுள்ள வலிப்புத்தாக்கங்கள், மிகையான இருபுற தசைப்பகுதி திடீர்ச் சுருக்கம், மாதவிடாய் கால்-கை வலிப்பு, திடீர்க்குறைவு வலிப்புத்தாக்கங்கள், உணர்ச்சிமய வலிப்புத்தாக்கங்கள், குவிய வலிப்புத்தாக்கங்கள், சிரித்தல் வலிப்புத்தாக்கங்கள், ஜாக்சோனியன் மார்ச், லஃபோரா நோய், இயக்கி வலிப்புத்தாக்கங்கள், பல்குவிய வலிப்புத்தாக்கங்கள், நான்கு வாரத்திற்குட்பட்ட குழந்தைகளில் வலிப்புத்தாக்கங்கள், இரவு சார் வலிப்புத்தாக்கங்கள், ஒளிஉணர் வலிப்புத்தாக்கங்கள், போலி வலிப்புத்தாக்கங்கள், உணர்ச்சிக்குரிய வலிப்புத்தாக்கங்கள், நுட்பமான வலிப்புத்தாக்கங்கள், சில்வன் வலிப்புத்தாக்கங்கள், பின்வாங்கும் வலிப்புத்தாக்கங்கள், பார்வைக்குரிய தன்னிச்சையான வலிப்புத்தாக்கங்கள் உள்ளிட்ட 40 க்கும் மேற்பட்ட வெவ்வேறு வகை கால்-கை வலிப்புகள் உள்ளன.
ஒவ்வொரு வகை கால்-கை வலிப்பும் அதன் தனித்த வலிப்புத்தாக்க வகைகளின் சேர்க்கை, பொதுவான தொடக்க வயது, EEG முடிவுகள், சிகிச்சை மற்றும் நோய்த் தாக்கக் கணிப்பு போன்றவற்றை உடையதாக இருக்கிறது. கால்-கை வலிப்பின் மிகவும் பரவலான வகைப்பாடுகள் கால்-கை வலிப்பு நோய்த்தாக்கங்களை, நோய்த்தாக்கம் உள்ள அல்லது (வலிப்புத்தாக்கங்களின் தோற்றம் மற்றும் EEG மூலம் அறியப்படும்) பரவியுள்ள இடம் ஆகியவற்றைப் பொறுத்து அவற்றைப் பிரிக்கின்றன. நோய்த்தாக்கங்கள் பரவல்-தொடர்பான கால்-கை வலிப்புகள், பரவிய கால்-கை வலிப்புகள் அல்லது அறியப்படாத இடத்தில் உள்ள கால்-கை வலிப்புகள் எனப் பிரிக்கப்படுகின்றன.
பரவல்-தொடர்பான கால்-கை வலிப்புகள், சிலநேரங்களில் பகுதியளவு அல்லது குவிய வலிப்புத்தாக்கங்கள் எனவும் குறிப்பிடப்படுகின்றன, வலிப்பு நோய் குவியத்திலிருந்து இவை ஏற்படுகின்றன, இது மூளையில் ஒரு சிறு பகுதி ஆகும், இதுவே வலிப்புநோய் இயக்கத்தைத் தூண்டி தொந்தரவைத் தருகிறது.  மாறாக, பரவிய கால்-கை வலிப்புகள் , மூளை முழுவதும் தொடர்புடைய பல சார்பற்ற குவியத்திலிருந்து (பல்குவிய கால்-கை வலிப்புகள்) அல்லது வலிப்பு நோய்ச் சுற்றுகளிலிருந்து ஏற்படுகின்றன. மறை நிலையான பகுதி பரவல் கால்-கை வலிப்புகள் மூளையின் ஒரு பகுதியிலிருந்து ஏற்படுகின்றனவா அல்லது மிகவும் பரவலான சுற்றுகள் மூலம் ஏற்படுகின்றனவா என்பது இன்னும் தெளிவாகவில்லை.
கால்-கை வலிப்பு நோய்த்தாக்கங்கள் அதன் முன்னோடிக் காரணிகளால், தான் தோன்றும் நோய், நோய்க் குறி மற்றும் கிரிப்டோஜெனிக் போன்ற வகைகளாக மேலும் பிரிக்கப்படுகின்றன. தான் தோன்றும் கால்-கை வலிப்புகள் பொதுவாக அடிப்படை நரம்புக் கட்டுப்பாடு மாற்றங்களை விளைவிக்கும் மரபியில் இயல்பு மாற்றங்களிலினால் ஏற்படுகின்றன. நோய்க் குறி கால்-கை வலிப்புகள், கட்டி போன்ற சிதைவுகள் குவியமாக இருப்பதால் அல்லது பரவலாக மூளையில் காயம் ஏற்படுத்தக் காரணமாக உள்ள வளர்சிதை மாற்றத்தில் ஏற்படும் குறையினால் உண்டாகக்கூடியதாக உள்ள வலிப்புச் சிதைவின் விளைவினால் தோன்றுகின்றன. கிரிப்டோஜெனிக் கால்-கை வலிப்புகள் முன்பே சந்தேகிக்கக்கூடிய சிதைவைக் கொண்டிருக்கின்றன, இது இல்லாவிட்டால் அவற்றைக் கண்டறிவது கடினமாகும்.
சில வலிப்புநோய் நோய்த்தாக்கங்களை இந்த வகைப்பாட்டுத் திட்டத்தில் பொருத்துவது கடினமானதாக இருக்கும், அவை மறை நிலை பகுதி பரவல்/நோய்க் காரணி பிரிவின் கீழ் வகைப்படுத்தப்படுகின்றன. ஒற்றை வலிப்புத்தாக்கங்கள் மட்டுமே உள்ள மக்கள் அல்லது குறிப்பிட்ட வீழ்ப்படிவாக்கிகளுக்குப் பின்னர் மட்டுமே ("தூண்டும் வலிப்புத்தாக்கங்கள்") வலிப்புத்தாக்கங்களால் பாதிக்கப்படுபவர்கள் போன்றோருக்கு உள்ள "கால்-கை வலிப்பு" இந்த பிரிவின் கீழ் வருகிறது. காய்ச்சலுக்குரிய தாக்கங்கள் குறிப்பிட்ட வீழ்ப்படிவாக்கியால் உருவாக்கப்பட்ட வலிப்புத்தாக்கங்களுக்கு எடுத்துக்காட்டாகும். லாண்டா-கிளெப்னர் நோய்த்தாக்கம் மற்றொரு கால்-கை வலிப்பு ஆகும், ஏனெனில் அதன் EEG பகிர்ந்தளிப்புகளின் பலவகைகளை தெளிவான பிரிவுகளின் கீழ் கொண்டு வருவது மிகவும் சிரமம். மிகவும் குழப்பமாக, குழந்தைப் பருவ விறைப்பு போன்ற வலிப்புத்தாக்கங்களைக் கொண்டுள்ள வெஸ்ட் நோய்த்தாக்கம் போன்ற சில நோய்த்தாக்கங்களை அதன் காரணத்தைப் பொருத்து அவற்றை தான் தோன்று நோய், நோய்த்தாக்கம் அல்லது கிரிப்டோஜெனிக் வகையாக வகைப்படுத்த முடியும், மேலும் இவை குவிய அல்லது பரவிய வலிப்புநோய் சிதைவுகளால் ஏற்படுகின்றன.
கீழே கொடுக்கப்பட்டுள்ளவை சில பொதுவான வலிப்புத்தாக்க நோய்த்தாக்கங்களாகும்:
சிகிச்சை
கால்-கை வலிப்புக்கு பொதுவாக மருத்துவர்களால் பரிந்துரைக்கப்படும் மருந்துகளால் சிகிச்சை அளிக்கப்படுகிறது; முதன்மை கவனிப்பு கொடுப்பவர்கள், நரம்பியலாளர்கள் மற்றும் நரம்பியல் அறுவை மருத்துவர்கள் போன்ற அனைவரும் பரவலாக கால்-கை வலிப்பினால் பாதிக்கப்பட்ட மக்களை கவனித்துக் கொள்கிறார்கள். சில நோயாளிக்கு அலையுநரம்பின் ஊக்குவிப்பான் உள்பதியவைத்தல் அல்லது சிறப்பு உணவுக் கட்டுப்பாடுகள் உதவி செய்யும். நரம்பியல் அறுவை சிகிச்சைகளால் கால்-கை வலிப்பு நோய்க் குறி நீக்கப்படலாம் அல்லது அவை வலிப்புத்தாக்கங்களின் அதிர்வுகளை அல்லது தீவிரத்தைக் குறைக்கலாம்; அல்லது சில நோயாளிகள் அறுவை சிகிச்சை மூலம் முற்றிலும் குணமாகலாம்.
வலிப்புத்தாக்கத்தின் போது செய்ய வேண்டியவை
பெரும்பாலான நோயாளிகள் பரவிய டோனிக்-குறுகிய காலத் தசை வலிப்பு வலிப்புநோய் வலிப்புத்தாக்கம் ஏற்பட்டவுடன் தங்களைத் தாங்களே காயப்படுத்திக் கொள்ளாமல் இருக்க கூரிய முனைகளிலிருந்து அவர்களை விலக்கி வைத்தலே சரியான அவசர உதவியாகும், பின்னர் அவர்களின் தலைக்கு அடியில் இலேசான ஏதேனும் ஒரு பொருளை வைக்க வேண்டும், மேலும் பாதிக்கப்பட்டவரை மூச்சுத் திணறலைத் தடுப்பதற்காக மீட்பு நிலைக்கு கவனமாகச் சுழற்ற வேண்டும். சில நோயாளிகள் வலிப்புத்தாக்கத்தைத் தொடர்ந்து குறட்டை ஒலி போன்ற சத்தமான ஒலியை எழுப்பலாம். இது அந்த நபர் சரியான மூச்சு விடுவதற்கு தொடங்குவதை மட்டுமே சுட்டிக்காட்டுகிறது, இதற்கு அந்த நபர் மூச்சுத்திணறலால் சிரமப்படுகிறார் என்று பொருள் அல்ல. அந்த நபருக்கு எதிர்க்களிப்பு ஏற்பட வேண்டும், அந்த நபரின் வாயின் ஒரு பகுதியில் தானாகவே எதிர்க்களிக்கப்பட்ட பொருள் சொட்டு சொட்டாக வெளியேறும். வலிப்புத்தாக்கங்கள் 5 நிமிடங்களுக்கும் அதிகமாகத் தொடர்ந்தால் அல்லது வலிப்புத்தாக்கங்கள் 'அலைகளாக' அடுத்தடுத்து தொடர்ந்தால் உடனடியாக அவசரகால மருத்துவ சேவைகளைத் தொடர்பு கொள்ள வேண்டும். நாட்பட்ட வலிப்புத்தாக்கங்கள் முயலகநிலை யாக உருவாகிவிடலாம், இது ஒரு ஆபத்தான நிலை இதற்கு மருத்துவமனையில் சேர்த்து அவசரகால சிகிச்சை அளித்தல் அவசியம்.
வலிப்புத்தாக்கம் ஏற்படும் போது மருத்துவ உதவியாளர் உள்ளிட்ட யாராலும் எந்த பொருளும் பாதிக்கப்பட்ட நபரின் வாயில் வைக்கக் கூடாது, அவ்வாறு செய்வது இருவருக்குமே தீவிரமான காயம் ஏற்பட ஏதுவாகிவிடும். பொதுவாக நாட்டுப்புற நம்பிக்கையின் படி வலிப்புத்தாக்கத்தின் போது பாதிக்கப்பட்ட நபர் அவரது நாக்கை விழுங்குவதற்கு சாத்தியமில்லை. எனினும், பாதிக்கப்பட்ட நபர் அவரது நாக்கை அவரே கடித்துக்கொள்ள சாத்தியமிருக்கிறது, குறிப்பாக அவர் ஏதேனும் ஒரு பொருளை வாயில் வைத்திருக்கும் போது இது நிகழும்.